ระเบียบกระทรวงสาธารณสุขระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพของผู้ประกอบโรคศิลปะพ.ศ. ๒๕๕๙ อาศัยอำนาจตามความในมาตรา๗ และมาตรา ๓๘ แห่งพระราชบัญญัติการประกอบโรคศิลปะ พ.ศ. ๒๕๔๒รัฐมนตรีว่าการกระทรวงสาธารณสุขโดยคำแนะนำของคณะกรรมการการประกอบโรคศิลปะ ออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพของผู้ประกอบโรคศิลปะ พ.ศ. ๒๕๕๙ข้อ๒ ให้ยกเลิกระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพของผู้ประกอบโรคศิลปะสาขาที่มีการประกาศบังคับใช้ไปแล้วดังนี้(๑) ระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพของผู้ประกอบโรคศิลปะ สาขาการแก้ไขความผิดปกติของสื่อความหมายพ.ศ. ๒๕๔๗(๒) ระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพของผู้ประกอบโรคศิลปะ สาขารังสีเทคนิคพ.ศ. ๒๕๔๗(๓) ระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพของผู้ประกอบโรคศิลปะ สาขากิจกรรมบำบัดพ.ศ. ๒๕๔๘(๔) ระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพของผู้ประกอบโรคศิลปะ สาขาจิตวิทยาคลินิกพ.ศ. ๒๕๔๙(๕) ระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพของผู้ประกอบโรคศิลปะ สาขาเทคโนโลยีหัวใจและทรวงอกพ.ศ. ๒๕๕๒ข้อ ๓[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๔ให้ปลัดกระทรวงสาธารณสุขรักษาการตามระเบียบนี้ และให้มีอำนาจวินิจฉัยชี้ขาดในกรณีที่มีปัญหาเกี่ยวกับการปฏิบัติตามระเบียบนี้หมวด ๑บททั่วไป ข้อ๕ ในระเบียบนี้ผู้ประกอบโรคศิลปะ หมายความว่าบุคคลซึ่งได้ขึ้นทะเบียนและรับใบอนุญาตเป็นผู้ประกอบโรคศิลปะจากคณะกรรมการวิชาชีพสาขาต่างๆ ดังนี้(๑)สาขากิจกรรมบำบัด(๒)สาขาการแก้ไขความผิดปกติของการสื่อความหมาย(๓)สาขาเทคโนโลยีหัวใจและทรวงอก(๔)สาขารังสีเทคนิค(๕)สาขาจิตวิทยาคลินิก(๖)สาขากายอุปกรณ์(๗)สาขาการแพทย์แผนจีน(๘)สาขาอื่นตามที่กำหนดโดยพระราชกฤษฎีกาการโฆษณาการประกอบโรคศิลปะ หมายความว่าการเผยแพร่ข้อมูลข่าวสารที่เกี่ยวข้องกับการประกอบโรคศิลปะทางสื่อรวมถึงการกระทำอย่างใด ๆที่ทำให้บุคคลโดยทั่วไปเข้าใจความหมายเพื่อประโยชน์จากการประกอบโรคศิลปะของตนสื่อ หมายความว่า การสื่อสารทางวิทยุ โทรทัศน์สื่ออิเล็กทรอนิกส์ เคเบิลทีวี วิทยุกระจายเสียง เครื่องขยายเสียง การฉายภาพ หรือภาพยนตร์สิ่งพิมพ์ทุกชนิด เช่น นามบัตร แผ่นพับ ใบปลิว หนังสือ นิตยสาร วารสาร และสื่ออื่นๆ รวมถึงแผ่นป้ายโฆษณา วัสดุอื่น ๆ ที่มีข้อความในโฆษณาให้ประชาชนเห็นได้และให้ความหมายรวมถึงการกระทำ ไม่ว่าโดยวิธีการใด ๆ ให้ประชาชนเห็นภาพ หรือข้อความภาพ เครื่องหมายข้อ๖ผู้ประกอบโรคศิลปะต้องดำรงตนให้สมควรในสังคมโดยธรรมเคารพและปฏิบัติตามกฎหมายข้อ๗ผู้ประกอบโรคศิลปะต้องไม่ประพฤติหรือกระทำการใด ๆอันเป็นเหตุให้เสื่อมเสียเกียรติศักดิ์แห่งวิชาชีพข้อ๘ผู้ประกอบโรคศิลปะต้องประกอบวิชาชีพโดยไม่เลือกปฏิบัติ เนื่องจากความแตกต่างด้านฐานะเพศ อายุ เชื้อชาติ สัญชาติ ศาสนา สังคม หรือลัทธิการเมืองหมวด ๒การโฆษณาการประกอบโรคศิลปะ ข้อ๙ ผู้ประกอบโรคศิลปะต้องไม่โฆษณา ใช้จ้าง วาน หรือยินยอมให้ผู้อื่นโฆษณาการประกอบโรคศิลปะความรู้ความชำนาญในการประกอบโรคศิลปะของตนข้อ๑๐การโฆษณาการประกอบโรคศิลปะและความรู้ความชำนาญในการประกอบโรคศิลปะตามข้อ ๙ผู้ประกอบโรคศิลปะอาจกระทำได้ในกรณีดังต่อไปนี้(๑)การแสดงผลงานในวารสารทางวิชาการหรือในการประชุมวิชาการ(๒)การแสดงผลงานในหน้าที่หรือการบำเพ็ญประโยชน์สาธารณะ(๓)การแสดงผลงานหรือความก้าวหน้าทางวิชาการเพื่อการศึกษามวลชน(๔)การประกาศเกียรติคุณเป็นทางการโดยสถาบันวิชาการ สมาคม หรือมูลนิธิการดำเนินการตามวรรคหนึ่งจะต้องละเว้นการแสดงในทำนองไม่สุภาพไม่เป็นการแสวงหาประโยชน์จากการประกอบโรคศิลปะของตนหรือของผู้อื่นหรือต่อสถานที่ที่ทำการประกอบโรคศิลปะของตนหรือของผู้อื่นข้อ๑๑ผู้ประกอบโรคศิลปะอาจติดป้ายหรืออักษรที่สำนักงานและที่อยู่ของตนและอาจระบุได้เพียงข้อความเฉพาะเรื่องต่อไปนี้(๑)ชื่อ นามสกุล และอาจมีคำประกอบชื่อได้เพียงตำแหน่งทางวิชาการ ยศฐานันดรศักดิ์เท่านั้น(๒)ชื่อปริญญา วุฒิบัตร หรือหนังสืออนุมัติ หรือหนังสือแสดงคุณวุฒิอย่างอื่นแสดงเต็มหรือเป็นอักษรย่อตามที่ปรากฏในทะเบียนผู้ประกอบโรคศิลปะซึ่งตนได้รับมาโดยวิธีการที่ถูกต้องตามเกณฑ์ของคณะกรรมการวิชาชีพหรือสถาบันการศึกษาที่คณะกรรมการวิชาชีพรับรอง(๓)ที่อยู่ ที่ตั้ง สำนักงาน หมายเลขโทรศัพท์ หมายเลขโทรสารที่อยู่จดหมายอิเล็กทรอนิกส์ หรือสื่ออื่น ๆ(๔)ประเภทใบอนุญาตและสาขาแห่งการประกอบโรคศิลปะของตน(๕)ความรู้ความสามารถเฉพาะทางในการประกอบโรคศิลปะของตนซึ่งคณะกรรมการวิชาชีพได้อนุมัติแล้ว(๖)เวลาทำงาน(๗)ชื่อสถานพยาบาลในกรณีที่ระบุไว้ข้อ๑๒ผู้ประกอบโรคศิลปะที่ทำการเผยแพร่หรือตอบปัญหาทางสื่อถ้าแสดงตนว่าเป็นผู้ประกอบโรคศิลปะสามารถแจ้งสถานที่ประกอบโรคศิลปะได้แต่ต้องไม่เป็นการสื่อไปในทำนองโฆษณาโอ้อวดเกินความเป็นจริง หลอกลวงหรือทำให้ผู้ป่วยหลงเชื่อมาใช้บริการและในการแจ้งสถานที่ประกอบโรคศิลปะต้องไม่ปรากฏหมายเลขโทรศัพท์ส่วนตัวในที่เดียวกันข้อ๑๓ผู้ประกอบโรคศิลปะต้องระมัดระวังตามวิสัยที่พึงมีมิให้การประกอบโรคศิลปะของตนแพร่ออกไปในสื่อเป็นทำนองโฆษณาความรู้ความสามารถหมวด ๓การประกอบโรคศิลปะ ข้อ๑๔ ผู้ประกอบโรคศิลปะ มีหน้าที่อธิบายให้ผู้ป่วยเข้าใจถึงสาระสำคัญของการตรวจและการให้บริการทางวิชาชีพเพื่อใช้ประกอบในการตัดสินใจในการวินิจฉัย การติดตาม การบำบัดรักษา การฟื้นฟูสมรรถภาพและการประเมินภาวะสุขภาพผู้ป่วยข้อ๑๕ผู้ประกอบโรคศิลปะต้องรักษามาตรฐานของการประกอบวิชาชีพตามที่กำหนดโดยคณะกรรมการวิชาชีพข้อ ๑๖ผู้ประกอบโรคศิลปะต้องปฏิบัติต่อผู้ป่วย โดยสุภาพมีน้ำใจ มีมนุษยสัมพันธ์ที่ดีข้อ๑๗ผู้ประกอบโรคศิลปะต้องประกอบวิชาชีพโดยคำนึงถึงความปลอดภัยและความสิ้นเปลืองที่เกินความจำเป็นของผู้ป่วยข้อ๑๘ ผู้ประกอบโรคศิลปะต้องไม่เรียกร้องสินจ้างรางวัลพิเศษนอกเหนือจากค่าบริการที่ต้องได้รับตามที่ประกาศไว้ข้อ๑๙ผู้ประกอบโรคศิลปะต้องไม่จูงใจหรือชักชวนผู้ป่วยให้มารับบริการทางวิชาชีพเพื่อประโยชน์ของตนข้อ๒๐ผู้ประกอบโรคศิลปะต้องไม่หลอกลวงผู้ป่วยให้หลงเข้าใจผิดในการประกอบวิชาชีพเพื่อประโยชน์ของตนข้อ๒๑ผู้ประกอบโรคศิลปะต้องไม่ออกใบรับรองอันเป็นความเท็จโดยเจตนาหรือให้ความเห็นไม่สุจริตในเรื่องใด ๆ อันเกี่ยวกับวิชาชีพแห่งตนข้อ๒๒ผู้ประกอบโรคศิลปะต้องไม่เปิดเผยความลับของผู้ป่วยซึ่งตนทราบมาเนื่องจากการประกอบวิชาชีพ เว้นแต่ด้วยความยินยอมของผู้ป่วยหรือเมื่อต้องปฏิบัติตามกฎหมายหรือตามหน้าที่ข้อ๒๓ผู้ประกอบโรคศิลปะต้องไม่ปฏิเสธการช่วยเหลือผู้ที่อยู่ในระยะอันตรายจากการเจ็บป่วยเมื่อได้รับคำขอร้องและตนอยู่ในฐานะที่จะช่วยได้ข้อ๒๔ ผู้ประกอบโรคศิลปะต้องไม่ใช้หรือสนับสนุนผู้อื่นให้มีการประกอบโรคศิลปะโดยผิดกฎหมายข้อ๒๕ผู้ประกอบโรคศิลปะต้องไม่ให้หรือรับผลประโยชน์เป็นค่าตอบแทนเนื่องจากการรับหรือส่งผู้ป่วยเพื่อรับบริการทางการแพทย์หมวด ๔การปฏิบัติต่อผู้ร่วมวิชาชีพ ข้อ๒๖ ผู้ประกอบโรคศิลปะพึงยกย่องให้เกียรติและเคารพในศักดิ์ศรีซึ่งกันและกันข้อ๒๗ ผู้ประกอบโรคศิลปะพึงร่วมมือสนับสนุนและส่งเสริมต่อองค์กรทางวิชาชีพข้อ๒๘ ผู้ประกอบโรคศิลปะต้องไม่ดูหมิ่นทับถม ให้ร้ายหรือกลั่นแกล้งกันข้อ๒๙ผู้ประกอบโรคศิลปะต้องไม่ชักจูงผู้ป่วยของผู้ประกอบโรคศิลปะอื่นมาเป็นของตนข้อ๓๐ผู้ประกอบโรคศิลปะต้องไม่เอาผลงานของผู้อื่นมาเป็นของตนหมวด ๕การปฏิบัติต่อผู้ร่วมงาน ข้อ๓๑ผู้ประกอบโรคศิลปะพึงยกย่องให้เกียรติและเคารพในศักดิ์ศรีของผู้ร่วมงานข้อ๓๒ผู้ประกอบโรคศิลปะพึงส่งเสริมและสนับสนุนการประกอบวิชาชีพของผู้ร่วมงานข้อ๓๓ ผู้ประกอบโรคศิลปะต้องไม่ดูหมิ่นทับถม ให้ร้ายหรือกลั่นแกล้งผู้ร่วมงานหมวด ๖การทดลองในมนุษย์ ข้อ ๓๔ผู้ประกอบโรคศิลปะที่ทำการทดลองในมนุษย์ต้องได้รับความยินยอมจากผู้ถูกทดลองเป็นลายลักษณ์อักษรและต้องได้รับความเห็นชอบจากคณะกรรมการว่าด้วยจริยธรรมการทำวิจัยในมนุษย์ถ้าหากผู้ถูกทดลองตามความวรรคหนึ่งเป็นผู้เยาว์ผู้ไร้ความสามารถ หรือผู้เสมือนไร้ความสามารถต้องได้รับความยินยอมจากผู้แทนโดยชอบธรรม ผู้อนุบาล หรือผู้พิทักษ์แล้วแต่กรณีข้อ๓๕ผู้ประกอบโรคศิลปะที่ทำการทดลองโดยใช้สิ่งตัวอย่างของมนุษย์หรือศพต้องได้รับความเห็นชอบจากคณะกรรมการว่าด้วยจริยธรรมการทำวิจัยในมนุษย์หมวด ๗การปฏิบัติตนเกี่ยวกับสถานพยาบาล ข้อ ๓๖ผู้ประกอบโรคศิลปะต้องปฏิบัติตนเกี่ยวกับสถานพยาบาลตามกฎหมายว่าด้วยสถานพยาบาลประกาศ ณ วันที่ ๑๒กุมภาพันธ์ พ.ศ. ๒๕๕๙ปิยะสกล สกลสัตยาทรรัฐมนตรีว่าการกระทรวงสาธารณสุขปริยานุช/จัดทำ๒๓ กุมภาพันธ์๒๕๕๙กัญฑรัตน์/ตรวจ๒๙ กุมภาพันธ์๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๔๖ ง/หน้า ๑/๑๙ กุมภาพันธ์ ๒๕๕๙